ວິກິດການຂອງເຂດຢູໂຣ ຈະ​​​ຄອບ​ງໍາ ກອງ​ປະຊຸມສຸດ​ຍອດ ​ຈີ 20 ທີ່ເມັກຊິໂກ (ວີດີໂອ)
ນັກວິເຄາະກ່າວ​ວ່າ ການ​ພັງ​ທະລາ​ຍລົງ​ ຂອງ​​ເຂດ​ຢູ​ໂຣ​ໂຊນ ອາດ​ສາມາດສົ່ງ​ຜົນ​ກະທົບອອກ​ໄປ ກາຍ​ພາກ​ພື້ນ​ຢູ່​ໂຣບ​ໄດ້.
ຄວາມສົນໃຈສ່ວນໃຫຍ່ຂອງປະທານາທິບໍດີ ບາຣັກ ໂອບາມາ ຢູ່ກອງປະຊຸມສຸດຍອດ ຂອງກຸ່ມ ຈີ 20 ຫລືກຸ່ມ 20 ເສດຖະກິດໃຫຍ່ໆ ແລະເສດຖະກິດທີ່ກໍາລັງໂຜ່ໂຕຂຶ້ນມາ ທີ່ປະເທດແມັກຊິໂກນັ້ນ ອາດຈະສຸມໃສ່ຄວາມພະຍາຍາມທີ່ຈະຊ່ວຍແກ້ໄຂບັນຫາການເງິນແຫ່ງພາກພື້ນຢູໂຣບ ດັ່ງທີ່ Kent Klein ຜູ້ສື່ຂ່າວວີໂອເອລາຍງານມາ ຈາກ ທໍານຽບຂາວນັ້ນ ກໍແມ່ນວ່າໄຊຊະນະໃນການເລືອກຕັ້ງສະໄໝທີ່ສອງຂອງທ່ານໂອບາມາ ອາດຂຶ້ນຢູ່ກັບການແກ້ໄຂ ບັນຫາດັ່ງກ່າວນີ້ ທອງປານມີລາຍລະອຽດມາສະເໜີທ່ານ ເຖິງແມ່ນຈະມີບັນດາເສດຖະກິດທີ່ກໍາລັງໂຜ່ໂຕຂຶ້ນມາລາຍໃຫຍ່ໆຂອງໂລກ ເຂົ້າຮ່ວມກອງ ປະຂຸມສຸດຍອດຄັ້ງນີ້ນໍາກໍຕາມ ນັກວິເຄາະຫລາຍໆຄົນເຫັນພ້ອມນໍາກັນວ່າ ບັນຫາວິກິດ ການຂອງພວກປະເທດໃຊ້ເງິນຢູໂຣນັ້ນ ເບິ່ງຊົງວ່າຈະເປັນຫົວຂໍ້ຄອບງໍາກອງປະຊຸມສຸດຍອດ ຈີ 20 ທີ່ເລິ່ມຂຶ້ນໃນວັນຈັນມື້ນີ້ ຢູ່ເມືອງຕາກອາກາດ Los Cabos ແຄມຝັ່ງມະຫາສະມຸດປາ ຊິຟິກຂອງແມັກຊິໂກ Stewart Patrick ເຈົ້າໜ້າທີ່ອາວຸໂສປະຈໍາສະພາຄວາມສໍາພັນຕ່າງປະເທດ ກ່າວວ່າ ການເລືອກຕັ້ງເອົາສະມາຊິກສະພາຂອງປະເທດກຣີສໃນວັນອາທິດວານນີ້ ກໍອາດເພີ່ມຄວາມ ຮີບດ່ວນ ໃສ່ຄວາມພະຍາຍາມເພື່ອແກ້ໄຂບັນຫາວິກິດການນີ້ ຫຼາຍຂຶ້ນ ຊຶ່ງຊາວກຣີສຜູ້ມີສິດ ປ່ອນບັດທັງຫຼາຍພາກັນໄປລົງຄະແນນສຽງ ເພື່ອເລືອກເອົາໃນລະຫວ່າງຜູ້ສະໝັກເລືອກຕັ້ງທີ່ສະໜັບສະໜຸນ ມາດຕະການປະຢັດມັດທະຍັດ ທີ່ມາພ້ອມກັບເງິນຊ່ວຍເຫລືອຂອງອີຢູເພື່ອ ກູ້ເສດຖະກິດຂອງກຣີສໄວ້ນັ້ນ ແລະພວກທີ່ຕ້ອງການຈະລົບລ້າງຂໍ້ຕົກລົງກັບອີຢູ ທີ່ອາດສາ ມາດຜັກດັນກຣີສອອກຈາກເຂດຢູໂຣໂຊນນັ້ນ ທາງລັດຖະບານປະທານາທິບໍດີໂອບາມານັ້ນ ຫວັງວ່າ ບັນດາຜູ້ນໍາອີຢູຫລືສະຫະພາບຢູໂຣບ ທີ່ກອງປະຊຸມສຸດຍອດຄັ້ງນີ້ ຈະສາມາດປະກາດໃຫ້ຮູ້ ໂດຍສັງເຂບ ກ່ຽວກັບແຜນການຮັບມື ຂອງພວກຕົນຕໍ່ວິກິດການໜີ້ສິນແລະການທະນາຄານຂອງບັນດາປະເທດສະມາຊິກອີຢູນັ້ນ ແລະຫວັງອີກວ່າ ແຜນການດັ່ງກ່າວຈະມີມາດຕະການປະຢັດມັດທະຍັດໜ້ອຍລົງ ແລະເພີ່ມ ຄວາມພະຍາຍາມໃນການຊຸກຍູ້ການເຕີບໂຕຂອງເສດຖະກິດ ແລະເຮັດໃຫ້ລະບົບການເງິນ ຂອງຢູໂຣບ ມີຄວາມທຸ່ນທ່ຽງຫຼາຍຂຶ້ນ ທ່ານໂອບາມາ ກ່າວວ່າ: ນັກວິເຄາະ Stewart Patrick ຈາກສະພາຄວາມສໍາພັນຕ່າງປະເທດ ກ່າວວ່າ ການພັງທະ ລາຍລົງຂອງເຂດຢູໂຣໂຊນ ອາດສາມາດສົ່ງຜົນກະທົບອອກໄປ ກາຍພາກພື້ນຢູ່ໂຣບໄດ້ ທ່ານແພທຣິກ ກ່າວຕື່ມວ່າ: ພາກພື້ນຢູໂຣບເປັນພາຄີການຄ້າທີ່ໃຫຍ່ທີ່ສຸດຂອງອາເມຣິກາ ແລະຖ້າຫາກວ່າອີຢູບໍ່ສາມາດ ນໍາເອົາເສດຖະກິດຂອງຕົນ ກັບຄືນສູ່ເສ້ນທາງແຫ່ງການເຕີບໂຕໄດ້ແລ້ວ ກໍມີທາງວ່າມັນຈະ ສ້າງຄວາມເດືອດຮ້ອນໃຫ້ແກ່ເສດຖະ ກິດຂອງສະຫະລັດໄດ້ ຊຶ່ງອາດສາມາດສ້າງຄວາມປາ ໄຊໃຫ້ແກ່ຄວາມພະຍາຍາມເພື່ອໃຫ້ໄດ້ຮັບເລືອກຕັ້ງອີກເປັນສະໄໝທີ່ສອງຂອງປະທານາທິ ບໍດີໂອບາມາໄດ້ ເວລາຢູ່ທີ່ເມືອງຕາກອາກາດ Los Cabos ນັ້ນ ທ່ານໂອບາມາຈະພົບປະຫາລືກັບທ່ານ Vladimir Putin ປະທານາທິບໍດີຣັດເຊຍ ຊຶ່ງຈະເປັນກອງປະຊຸມບັ້ນນຶ່ງທີ່ຈະມີການຕິດຕາມ ສິ້ງຊອມເບິ່ງຢ່າງໃກ້ຊິດ ຜູ້ນໍາທັງສອງອາດປຶກສາຫາລືກັນ ກ່ຽວກັບຂໍ້ຄັດຄ້ານຂອງຣັດເຊຍຕໍ່ການລົງໂທດ ຕໍ່ອິຣ່ານ ແລະຊີເຣຍ ແລະຄວາມລະແວງສົງໄສຂອງຣັດເຊຍກ່ຽວກັບແຜນການຂອງສະຫະລັດ ທີ່ຈະ ຕິດຕັ້ງລະບົບປ້ອງກັນລູກສອນໄຟຂີປະນາວຸດ ຢູ່ໃນພາກພື້ນຢູໂຣບ ແຕ່ David Satter ຜູ້ຂຽນລາຍງານແລະເຈົ້າໜ້າທີ່ອາວຸໂສປະຈໍາສະຖາບັນ Hudson ບໍ່ຄາດ ໝາຍວ່າ ຈະມີຄວາມກ້າວໜ້າໃດໆອອກມາຈາກການສົນທະນາຫາລືລະຫວ່າງຜູ້ນໍາທັງສອງ ທ່ານ Satter ກ່າວວ່າ ແຕ່ບັນດາຜູ້ນໍາ ຈີ 20 ສ່ວນໃຫຍ່ ແມ່ນມີຄວາມສົນໃຈແທ້ໆໃນການແກ້ໄຂບັນຫາເສດຖະກິດ ໂລກ ຊຶ່ງພວກເຂົາເຈົ້າຫວັງທີ່ຈະເລີ່ມຕົ້ນ ດ້ວຍການເກ້ຍກ່ອມແລະຊຸກຍູ້ໃຫ້ສະຫະພາບຢູໂຣບ ແກ້ໄຂບັນຫາຂອງພວກເຂົາເຈົ້າເສຍກ່ອນ